Palaeospheniscus
A Palaeospheniscus a madarak (Aves) osztályának pingvinalakúak (Sphenisciformes) rendjébe, ezen belül a pingvinfélék (Spheniscidae) családjába és a Palaeospheniscinae alcsaládjába tartozó fosszilis nem.

Alcsaládjának a névadó típusneme. Neve ellenére, mely magyarul körülbelül „ősékpingvint” jelent, nem áll közelebbi rokonságban a modern Spheniscus-fajokkal.

Tudnivalók 
A Palaeospheniscus-fajok a kora miocén és késő miocén korszakok között éltek; egyes kövületek talán a kora pliocén korszakból származnak (Stucchi et al. 2003). Korábban úgy vélték, hogy az oligocénben is léteztek, de manapság elvetik ezt a feltételezést. Maradványaikat Argentína, Chile és Peru területein fedezték fel. Ezek a fajok nagyobb közepes termetűek pingvinek voltak. Magasságuk fajtól függően változó, azonban 55-75 centiméter között mozog.

Rendszerezés 
A nembe az alábbi 3 elfogadott faj tartozik:

Palaeospheniscus bergi Moreno & Mercerat, 1891
Palaeospheniscus biloculatus (Simpson, 1970)
Palaeospheniscus patagonicus Moreno & Mercerat, 1891 - típusfaj

Az alábbi taxonok, nagy valószínűséggel nem önálló fajok, hanem a fentiek közül valamelyiknek a szinonimái:

Palaeospheniscus gracilis Ameghino, 1899
Palaeospheniscus wimani (Ameghino, 1905)

Források 
Moreno, Francisco & Mercerat, A. (1891): Catálogo de los pájaros fósiles de la República Argentina conservados en el Museo de La Plata. Anales del Museo de La Plata 1: 7-71, 21 plates.
Simpson, George Gaylord (1972): Conspectus of Patagonian fossil penguins. American Museum novitates 2488: 1-37. PDF fulltext 
Stucchi, Marcelo; Urbina, Mario & Giraldo, Alfredo (2003): Una nueva especie de Spheniscidae del Mioceno Tardío de la Formación Pisco, Perú. Bulletin Institut Français d'Études Andines 32(2): 361-375. PDF fulltext

Fordítás 

Palaeospheniscinae
Madárnemek
Fosszilis madarak
Dél-Amerika állatvilága a miocénben
Víziélőlények a miocénben